钦定古今图书集成/理学汇编/学行典/第139卷 > 朱子大全集 > 《答刘平甫》
## 钦定古今图书集成/理学汇编/学行典/第139卷 > 朱子大全集 > 《答刘平甫》

“比来游从稍杂，与此曹交处，最易亲狎，而骄慢之心
日滋，既非所以养成德器，其于观听，亦自不美，所损
多矣。有国家者，犹以近习伤德害政，况吾徒乎！然亦
非必绝之，但吾清心省事，接之以时，遇之以礼，彼将
自疏，如仆辈固不足道。”然平甫亦尝见衡门之下，有
杂宾乎？以礼来者，礼接之；亦尝有留连酒炙，把臂并
游，对床夜语者乎？此不足为外人道也。但欲平甫自
知而节之，若徒暴露于外，而无见听之实，但使众怨
见归，为仆作祸耳。千万幸察！裴丈正岁出山来，幸为
道区区。此公劲直，凡所告戒，千万信受。如听熹言之
悠悠恐不能堪耳。

又

“相聚一年，所进业殊少，所当为而未为者殊多。今又
疾病如此，羸顿势未能出。与兄相聚相聚，亦思索讲
究未得，恐负《太硕》人与共甫兄相责望之意。特复奉
白，幸惟思之！无事勿出入。”盖共甫兄不在宅中，别无
子弟，门户深阔，事有不可胜虞者，不惟惰游废业为
不可，宾客至者谈说戏笑，度无益于身，事家事者少
酬酢之，则彼自不来矣。切祝且温习勿废，使有常业
而此心不放，则异日复相聚，亦易收拾。试思自去冬
以来已过之日多少？其闲用心处放荡几何，存在几
何？则亦足以自警矣。